บัณฑิตจากมหาวิทยาลัยแมคกิลล์สวมชุดครุยระดับปริญญาเอก
กลุ่มบัณฑิตที่ได้รับปรัชญาดุษฎีบัณฑิตกับอาจารย์ของพวกเขา
**ปรัชญาดุษฎีบัณฑิต** (ละติน: *Philosophiae doctor*, อังกฤษ: Doctor of Philosophy, อักษรย่อ **ปร.ด.**, **PhD**, **Ph.D.** หรือ **DPhil** ) คือปริญญาทางวิชาการสูงสุดที่ได้รับจากมหาวิทยาลัยในหลายประเทศ การได้รับปรัชญาดุษฎีบัณฑิตมาจากหลักสูตรที่มีความกว้างขวางของสาขาทางวิชาการ การได้มาซึ่งปรัชญาดุษฎีบัณฑิตมักจะเป็นที่ต้องการสำหรับอาชีพอาจารย์มหาวิทยาลัย นักวิจัย หรือนักวิทยาศาสตร์ในสาขาต่าง ๆ บุคคลที่ได้รับปริญญาปรัชญาดุษฎีบัณฑิตอาจใช้คำนำหน้าว่า*ดอกเตอร์* (*Doctor*) หรือนิยมเรียกสั้น ๆ ว่า "ดร." ("Dr" ) ในทางกฎหมายได้ หรือในประเทศที่ไม่ใช้ภาษาอังกฤษอาจใช้คำที่แตกต่างกันเช่น "Dr. phil." ในชื่อของพวกเขา และอาจใช้เป็นคำนำหลังชื่อเช่น "Ph.D.", "PhD" ขึ้นอยู่กับสถาบันที่ได้รับ

ข้อกำหนดในการได้รับปริญญาดุษฎีบัณฑิตมีความแตกต่างกันไปตามแต่ละประเทศ สถาบัน และช่วงสมัย ตั้งแต่ปริญญาการวิจัยในระดับเริ่มต้นจนถึงปริญญาเอกขั้นสูง ในระหว่างการเรียนนักศึกษาจะถูกเรียกว่า *นักศึกษาปริญญาเอก* (*doctoral student* หรือ *PhD student*) นักศึกษาที่จบการเรียนการสอน การสอบประมวลความรู้และอยู่ในระหว่างการทำวิทยานิพนธ์หรือดุษฎีนิพนธ์ของตนบางครั้งจะถูกเรียกว่า *ผู้มีสิทธิได้รับปริญญาเอก* (*doctoral candidate* หรือ *PhD candidate*) (ดู All but dissertation) นักศึกษาที่สำเร็จการศึกษาในระดับนี้อาจได้รับปริญญา Candidate of Philosophy ในสถาบันบางแห่ง

ผู้มีสิทธิได้รับปริญญาเอกจะต้องเสนอโครงการ วิทยานิพนธ์ หรือดุษฎีนิพนธ์ซึ่งประกอบด้วยเนื้อหาที่เป็นจุดเริ่มต้นของการวิจัยทางวิชาการซึ่งเป็นหลักวิชาการที่มีคุณค่าต่อการเผยแพร่ในวารสารที่พิชญพิจารณ์แล้ว  ในหลายประเทศผู้มีสิทธิจะต้องสอบป้องกัน วิทยานิพนธ์นี้ก่อนที่จัดสรรผู้เชี่ยวชาญที่เป็นคณะกรรมการสอบที่ได้รับการแต่งตั้งจากมหาวิทยาลัย ในบางครั้งมหาวิทยาลัยจะมอบปริญญาเอกประเภทอื่น ๆ นอกเหนือจากปรัชญาดุษฎีบัณฑิต เช่น วิศวกรรมศาสตรดุษฎีบัณฑิต (วศ.ด.) สำหรับวิศวกร และศึกษาศาสตรดุษฎีบัณฑิต (ศษ.ด.) สำหรับผู้เชี่ยวชาญด้านการศึกษา ในปี 2005 สมาคมมหาวิทยาลัยยุโรปได้กำหนด*หลักซาลซ์บูร์ก* (*Salzburg Principles*) ถึงหลักพื้นฐานสิบประการสำหรับปริญญาขั้นที่สาม (ปริญญาเอก) ภายใต้กระบวนการโบโลญญา ตามมาด้วย *หลักฟลอเรนซ์* (*Florence Principles*) ในปี 2016 ประกอบด้วยหลักพื้นฐานเจ็ดประการสำหรับปริญญาเอกในสาขาศิลปะที่กำหนดโดยสันนิบาตแห่งสถาบันศิลปะยุโรป ซึ่งได้รับการรับรองโดยสมาคมโรงเรียนสอนศิลปะยุโรป สมาคมโรงเรียนภาพยนตร์และโทรทัศน์นานาชาติ สมาคมมหาวิทยาลัยและวิทยาลัยศิลปะ การออกแบบ และสื่อนานาชาติ และสมาคมเพื่อการวิจัยศิลปะ

ในบริบทของปรัชญาดุษฎีบัณฑิตและชื่อปริญญาอื่น ๆ ที่คล้ายกัน คำว่า "ปรัชญา" ไม่ได้หมายถึงสาขาหรือแขนงทางวิชาการของปรัชญาเพียงอย่างเดียว แต่ถูกนำมาใช้ในความหมายที่กว้างขึ้นตามความหมายดั้งเดิมในภาษากรีก คือ "ความรักในปัญญา" (love of wisdom) ซึ่งหมายถึงความใฝ่รู้ ส่วนใหญ่ในยุโรปทุกสาขา (ประวัติศาสตร์ ปรัชญา สังคมศาสตร์ คณิตศาสตร์ และปรัชญาธรรมชาติหรือวิทยาศาสตร์ธรรมชาติ) รวมถึงเทววิทยา นิติศาสตร์ และแพทยศาสตร์ (ทั้งหลักสูตรวิชาชีพ อาชีวศึกษา และเทคนิค) เป็นที่รู้ตามธรรมเนียมว่าคือปรัชญา ในเยอรมนี และที่อื่น ๆ ในยุโรป คณะพื้นฐานทางศิลปศาสตร์เป็นที่รู้จักกันว่า "คณะปรัชญา"

อ้างอิง
-------

1. ↑  ราชกิจจานุเบกษา, ประกาศกระทรวงศึกษาธิการ เรื่อง หลักเกณฑ์การกำหนดชื่อปริญญา พ.ศ. ๒๕๕๙ เล่ม 133 ตอนพิเศษ 158 ง, 14 กรกฎาคม 2559, หน้า 6-18
2. ↑  Dinham, S.; Scott, C. (2001). "The Experience of Disseminating the Results of Doctoral Research". *Journal of Further and Higher Education*. **25**: 45–55. doi:10.1080/03098770020030498.
3. ↑  Kirsti Koch Christensen (2005). "BOLOGNA SEMINAR: DOCTORAL PROGRAMMES FOR THE EUROPEAN KNOWLEDGE SOCIETY" (PDF). European Universities Association.
4. ↑  Sooyoung Chang, *Academic Genealogy of Mathematicians*, World Scientific, 2010, p. 183.

| * ด
* ค
* ก
ระดับปริญญาทางวิชาการ |
| --- |
| ปริญญาตรี | 
* ปริญญาบัณฑิต (ปรัชญา
* ศิลปศาสตร์/อักษรศาสตร์
* วิทยาศาสตร์
* รัฐศาสตร์
* เศรษฐศาสตร์
* กายภาพบําบัด
* บัญชี
* การแพทย์แผนไทย/ไทยประยุกต์/จีน
* เทคนิคการแพทย์
* นิติศาสตร์
* พยาบาลศาสตร์
* วิศวกรรมศาสตร์
* ศึกษาศาสตร์
* สถาปัตยกรรม/ภูมิสถาปัตยกรรม
* สาธารณสุขศาสตร์
* ทันตแพทยศาสตร์
* ทัศนมาตรศาสตร์
* แพทยศาสตร์
* เภสัชศาสตร์
* สัตวแพทยศาสตร์
* กายอุปกรณ์
* การจัดการ
* ดุริยางค์
* นิเทศศาสตร์
* บริหารธุรกิจ
* รัฐประศาสนศาสตร์
* ศิลปะ/ศิลปกรรม
* สังคมสงเคราะห์
* สารสนเทศศาสตร์
* เทคโนโลยี
* อุตสาหกรรม)
* ปริญญาเกียรตินิยม

 |
| ปริญญาโท | 
* ปริญญามหาบัณฑิต (ปรัชญา
* ศิลปศาสตร์/อักษรศาสตร์
* วิทยาศาสตร์
* รัฐศาสตร์
* เศรษฐศาสตร์
* กายภาพบําบัด
* บัญชี
* การแพทย์แผนไทย/ไทยประยุกต์/จีน
* เทคนิคการแพทย์
* นิติศาสตร์
* พยาบาลศาสตร์
* วิศวกรรมศาสตร์
* ศึกษาศาสตร์
* สถาปัตยกรรม/ภูมิสถาปัตยกรรม
* สาธารณสุขศาสตร์
* กายอุปกรณ์
* การจัดการ
* ดุริยางค์
* นิเทศศาสตร์
* บริหารธุรกิจ
* รัฐประศาสนศาสตร์
* ศิลปะ/ศิลปกรรม
* สังคมสงเคราะห์
* สารสนเทศศาสตร์
* เทคโนโลยี
* อุตสาหกรรม)

 |
| ปริญญาเอก | 
* ปริญญาดุษฎีบัณฑิต (ปรัชญา
* ศิลปศาสตร์/อักษรศาสตร์
* วิทยาศาสตร์
* รัฐศาสตร์
* เศรษฐศาสตร์
* กายภาพบําบัด
* บัญชี
* การแพทย์แผนไทย/ไทยประยุกต์/จีน
* เทคนิคการแพทย์
* นิติศาสตร์ (จูริสดอกเตอร์)
* พยาบาลศาสตร์
* วิศวกรรมศาสตร์
* ศึกษาศาสตร์
* สถาปัตยกรรม/ภูมิสถาปัตยกรรม
* สาธารณสุขศาสตร์
* กายอุปกรณ์
* การจัดการ
* ดุริยางค์
* นิเทศศาสตร์
* บริหารธุรกิจ
* รัฐประศาสนศาสตร์
* ศิลปะ/ศิลปกรรม
* สังคมสงเคราะห์
* สารสนเทศศาสตร์
* เทคโนโลยี)

 |
| อื่น ๆ | 
* อนุปริญญา
* ประกาศนียบัตรบัณฑิต
* ประกาศนียบัตรบัณฑิตชั้นสูง
* ปริญญากิตติมศักดิ์

 |